Source: http://legislatie.just.ro/Public/DetaliiDocument/192277
Timestamp: 2020-02-22 14:54:59+00:00

Document:
ORDONANTA (A) 58 21/08/1998 - Portal Legislativ
privind organizarea și desfășurarea activității de turism în România
PRIM-MINISTRURADU VASILEContrasemnează:Ministrul turismului,Sorin FrunzăverdeMinistrul finanțelor,Daniel DăianuSecretar de stat,șeful Departamentului pentruAdministrație Publică Locală,Vlad Roșca
În temeiul art. 107 alin. (1) și (3) din Constituția României, precum și al art. 1 pct. 14 lit. b) din Legea nr. 148/1998 privind abilitarea Guvernului de a emite ordonanțe,Guvernul României emite următoarea ordonanța: + Capitolul I Dispoziții generale + Articolul 1(1) Turismul reprezintă un domeniu prioritar al economiei naționale.(2) Organizarea, coordonarea și dezvoltarea turismului se realizează în conformitate cu prevederile prezentei ordonanțe. + Articolul 2În sensul prezentei ordonanțe, termenii și expresiile de mai jos semnifica după cum urmează:a) turismul - ramura a economiei naționale, cu funcții complexe, ce reunește un ansamblu de bunuri și servicii oferite spre consum persoanelor care călătoresc în afară mediului lor obișnuit pe o perioada mai mica de un an și al căror motiv principal este altul decât exercitarea unei activități remunerate în interiorul locului vizitat; ... b) resurse turistice - componente ale mediului natural și antropic, care prin calitățile și specificul lor sunt recunoscute, înscrise și valorificate prin turism, în măsura în care nu sunt supuse unui regim de protecție integrala.Resursele turistice pot fi:– naturale: elemente geologice, geomorfologice, de clima, de flora și de fauna, peisaje, zăcăminte de substanțe minerale și alți factori; ... – antropice: monumente arheologice, situri arheologice, monumente, ansambluri memoriale, monumente tehnice și de arta, muzee, elemente de folclor și artă populară etc.;------------Litera b) a art. 2 a fost modificată de pct. 1 al art. I din LEGEA nr. 755 din 27 decembrie 2001, publicată în MONITORUL OFICIAL nr. 7 din 9 ianuarie 2002. ... ... c) patrimoniu turistic - resursele turistice și structurile realizate în scopul valorificării lor prin activități de turism; ... d) structura de primire turistica - orice construcție și amenajare destinată, prin proiectare și execuție, cazării turiștilor, servirii mesei pentru turiști, agrementului, transportului special destinat turiștilor, tratamentului balnear pentru turiști, împreună cu serviciile aferente.Structurile de primire turistice includ:– structuri de primire turistice cu funcțiuni de cazare turistica: hoteluri, hoteluri-apartament, moteluri, vile turistice, cabane, bungalouri, sate de vacanta, campinguri, camere de închiriat în locuințe familiale, nave fluviale și maritime, pensiuni turistice și pensiuni agroturistice și alte unități cu funcțiuni de cazare turistica; ... – structuri de primire turistice cu funcțiuni de alimentație publică: unități de alimentație din incinta structurilor de primire cu funcțiuni de cazare, unități de alimentație publică situate în stațiuni turistice, precum și cele administrate de societăți comerciale de turism, restaurante, baruri, unități de fast food, cofetării, patiserii și care sunt atestate conform legii; ... – structuri de primire turistice cu funcțiuni de agrement: cluburi, cazinouri, săli polivalente, instalații și dotări specifice agrementului turistic; ... – structuri de primire turistice cu funcțiuni de transport:1. transport rutier: autocare etc.; ... 2. transport feroviar: trenulețe, trenuri de cremalieră etc.; ... 3. transport fluvial și maritim: ambarcațiuni cu scop turistic; ... 4. transport pe cablu: telecabine, teleschi etc.; ... ... – structuri de primire turistice cu funcțiuni de tratament balnear: unități de prestări de servicii pentru tratament balnear, componente integrate sau arondate complexurilor de turism balnear. ... Complexuri de turism balnear: clădiri care includ în același edificiu ori în edificii legate fizic sau funcțional structuri de primire turistice (de cazare, de alimentație și de tratament balnear, eventual de agrement);------------Litera d) a art. 2 a fost modificată de pct. 1 al art. I din LEGEA nr. 755 din 27 decembrie 2001, publicată în MONITORUL OFICIAL nr. 7 din 9 ianuarie 2002. ... e) zona turistica - teritoriu caracterizat printr-o concentrare de resurse turistice, care poate fi delimitat distinct ca oferta, organizare și protecție turistica; ... f) zona de recreere periurbană - areal situat în teritoriul preorășenesc, care beneficiază de un cadru atractiv și dispune de dotări corespunzătoare pentru petrecerea timpului liber (în special la sfârșit de săptămână); ... g) obiectiv turistic - element al resursei turistice, individualizat și introdus în circuitul turistic; ... h) punct turistic - obiectiv turistic și amenajările aferente necesare activității de primire turistica; ... j) localitate turistica - așezare urbana sau rurală cu funcții turistice dezvoltate pe baza resurselor specifice de care dispune; ... j) stațiune turistica - localitate sau parte a unei localități cu funcții turistice specifice, în care activitățile economice susțin exclusiv realizarea produsului turistic; ... k) funcția turistica - expresia calitativă și cantitativă a resurselor turistice și este determinata de structura, volumul și calitățile resurselor; ... l) oferta turistica - totalitatea serviciilor prin care este pus în valoare patrimoniul turistic, prin utilizarea de personal specializat; ... m) produs turistic - complex de bunuri materiale și de servicii, concentrate într-o activitate specifica și oferite pachet consumului turistic; ... n) pachet de servicii - combinație prestabilita a cel puțin doua din elementele următoare: cazare, alimentație, transport, tratament balnear, agrement, alte servicii reprezentând o parte semnificativă din pachet, atunci când sunt vândute sau oferite spre vânzare la un preț global și atunci când aceste prestații depășesc 24 de ore. ... o) export de servicii turistice - prestarea de servicii turistice către turiști străini, în țara sau în străinătate, a căror contravaloare se încasează în valuta, indiferent de modalitatea de încasare - numerar, ordin de plata, cărți de credit.------------Litera o) a art. 2 a fost introdusă de pct. 2 al art. I din LEGEA nr. 755 din 27 decembrie 2001, publicată în MONITORUL OFICIAL nr. 7 din 9 ianuarie 2002. ... p) centru național/local de informare și promovare turistică - structură specializată de informare și promovare turistică, care funcționează în cadrul structurii organizatorice a autorităților administrației publice locale și colaborează cu organizațiile de management al destinației, cu ministerul de resort din domeniul turismului și ministerul de resort în domeniul amenajării teritoriului și urbanismului; (la 27-08-2017, Articolul 2 din Capitolul I a fost completat de Punctul 1, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... q) destinație turistică - areal cu o varietate de produse turistice, având o imagine de marketing unitară și coerentă, ce dispune de o rețea de servicii generale și specifice, care contribuie la realizarea produselor turistice; (la 27-08-2017, Articolul 2 din Capitolul I a fost completat de Punctul 1, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... r) organizație de management al destinației - entitate cu personalitate juridică, ce funcționează prin asocierea, în temeiul Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, autorităților publice locale din componența destinației cu organizațiile/federațiile patronale din turism sau, după caz, cu reprezentanți ai mediului privat din turism, care asigură realizarea politicii de marketing, în conformitate cu dispozițiile legale în domeniu în vigoare, și gestionarea coordonată a componentelor destinației în scopul dezvoltării și valorificării potențialului turistic al destinației. Pot adera în calitate de membru asociat și alte entități relevante, cum ar fi asociații de promovare, asociații profesionale, administratori ai ariilor protejate, mediu academic și de formare profesională în turism și alții asemenea; (la 27-08-2017, Articolul 2 din Capitolul I a fost completat de Punctul 1, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... s) atașatul de turism - persoana angajată în cadrul autorității publice centrale responsabilă în domeniul turismului care asigură reprezentarea României atât în țările membre ale Uniunii Europene, cât și în țările terțe, în domeniul politicii turismului și promovării produselor și serviciilor turistice, precum și a formelor de turism autohtone. (la 27-08-2017, Articolul 2 din Capitolul I a fost completat de Punctul 1, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... + Articolul 2^1Cazarea în structurile de primire turistică cu funcțiuni de cazare turistică poate fi de următoarele tipuri:a) cazare fără mic dejun; ... b) cazare cu mic dejun - combinația prestabilită a serviciilor de cazare și de asigurare a micului dejun, vândute sau oferite spre vânzare la un preț total; ... c) cazare cu demipensiune - combinația prestabilită a serviciilor de cazare de asigurare a micului dejun și a prânzului sau a cinei, vândute sau oferite spre vânzare la un preț total; ... d) cazare cu pensiune completă - combinația prestabilită a serviciilor de cazare de asigurare a micului dejun, a prânzului și a cinei, vândute sau oferite spre vânzare la un preț total; ... e) cazare cu «all inclusive» - combinația prestabilită a serviciilor de cazare de asigurare a micului dejun, a prânzului, a cinei, a gustărilor dintre mese și a oricăror altor servicii de agrement turistic oferite cu mijloace proprii ale structurii de primire turistică, vândute sau oferite spre vânzare la un preț total.----------Art. 2^1 a fost introdus de art. unic din ORDONANȚA DE URGENȚĂ nr. 84 din 12 decembrie 2014, publicată în MONITORUL OFICIAL nr. 923 din 18 decembrie 2014. ... + Capitolul II Patrimoniul turistic + Articolul 3Patrimoniul turistic este constituit din bunuri proprietate publică și bunuri proprietate privată și este valorificat și protejat în condițiile legii. + Articolul 4Atestarea, evidențierea și monitorizarea valorificării și protejării patrimoniului turistic se realizează de către Autoritatea Națională pentru Turism*). + Articolul 5(1) Evidențierea elementelor de patrimoniu se realizează prin înscrierea în Registrul general al patrimoniului turistic, care se înființează în cadrul Autorității Naționale pentru Turism.*).(2) Deținătorii de patrimoniu turistic au obligația de a solicita înscrierea acestuia, prezentând în acest scop documentele necesare. + Articolul 6Atestarea se realizează prin certificatul de patrimoniu turistic, care da dreptul proprietarului sau administratorului legal la organizarea exploatării turistice și îl obliga la protejarea patrimoniului înscris. + Articolul 7Metodologia de înscriere, atestare și criteriile de evidențiere a patrimoniului turistic se elaborează de către Autoritatea Națională pentru Turism.*). + Articolul 8Patrimoniul turistic se valorifica și se dezvolta numai pe baza și în cadrul Programului anual de dezvoltare a turismului. + Articolul 9În scopul stabilirii calității de stațiune turistica, Autoritatea Națională pentru Turism*) elaborează norme și criterii specifice de atestare*). + Articolul 10Atestarea stațiunilor turistice se face de către Autoritatea Națională pentru Turism, împreună cu autoritățile administrației publice locale, și se aproba prin hotărâre a Guvernului*). + Articolul 10^1În scopul coalizării organizațiilor și factorilor interesați pentru dezvoltarea, valorificarea potențialului turistic și coordonarea destinației turistice, Ministerul Turismului elaborează procedura de înființare, funcționare, acreditare și reacreditare a organizațiilor de management al destinației, care se aprobă prin hotărâre a Guvernului. (la 27-08-2017, Capitolul II a fost completat de Punctul 2, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) + Articolul 10^2Organizarea, funcționarea, rolul, atribuțiile acreditarea și reacreditarea centrelor naționale și locale de informare și promovare turistică se aprobă prin ordin comun al ministrului turismului și al ministrului de resort în domeniul amenajării teritoriului și urbanismului. (la 27-08-2017, Capitolul II a fost completat de Punctul 2, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) + Articolul 11În scopul protejării și valorificării resurselor turistice cuprinse în unele zone și stațiuni turistice, acestea vor fi declarate zone protejate, conform legii. + Articolul 12Autoritatea Națională pentru Turism avizează documentațiile de urbanism privind zonele și stațiunile turistice, precum și documentațiile tehnice privind construcțiile din domeniul turismului*). + Articolul 13Omologarea pârtiilor și traseelor de schi pentru agrement, precum și a traseelor turistice montane se face de către Autoritatea Națională pentru Turism împreună cu consiliile județene pe raza cărora se află acestea, conform procedurilor elaborate de Autoritatea Națională pentru Turism și aprobate prin hotărâre a Guvernului.-------------Art. 13 a fost modificat de pct. 1 al art. unic din LEGEA nr. 282 din 31 octombrie 2013, publicată în MONITORUL OFICIAL nr. 677 din 4 noiembrie 2013, care modifică pct. 1 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. + Articolul 14Utilizarea plajelor în scop turistic se realizează, potrivit legislației în vigoare, de către operatori economici care dețin autorizație turistică, emisă conform normelor metodologice aprobate prin ordin al președintelui Autorității Naționale pentru Turism.-------------Art. 14 a fost modificat de pct. 2 al art. unic din LEGEA nr. 282 din 31 octombrie 2013, publicată în MONITORUL OFICIAL nr. 677 din 4 noiembrie 2013, care modifică pct. 2 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. + Capitolul III Cadrul instituțional + Articolul 15Coordonarea dezvoltării turismului și controlul activității de turism se realizează de către Autoritatea Națională pentru Turism*), ca organ central de specialitate al administrației publice. + Articolul 16Organizarea și atribuțiile Autorității Naționale pentru Turism se stabilesc prin hotărâre a Guvernului*). + Articolul 17Abrogat.-------------Art. 17 a fost abrogat de pct. 3 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. + Articolul 18Pe lângă președintele Autorității Naționale pentru Turism*) funcționează Consiliul Consultativ al Turismului, organism de consultanța care corelează la nivel național Programul anual de dezvoltare al turismului cu strategiile ramurilor economice implicate în activitatea turistica. + Articolul 19Componența, organizarea, funcționarea și atribuțiile Consiliului Consultativ al Turismului sunt stabilite prin statut, aprobat de președintele Autorității Naționale pentru Turism*). + Articolul 20Consiliile locale, consiliile județene și, respectiv, Consiliul General al Municipiului București au următoarele atribuții în domeniul turismului:a) inventarierea principalelor resurse turistice; ... b) administrarea registrelor locale ale patrimoniului turistic; ... c) elaborarea de propuneri de dezvoltare a turismului, care stau la baza Programului anual de dezvoltare a produselor turistice; ... d) participarea la omologarea traseelor turistice și a pârtiilor de schi; ... e) contribuirea la creșterea calității produselor turistice; ... f) urmărirea activității turistice, în așa fel încât operatorii economici cu activitate în domeniul turismului să aibă acces la resursele turistice, cu respectarea normelor de punere în valoare și protecție a acestora; ... g) organizarea de centre naționale sau locale de informare și promovare turistică în localitățile turistice; (la 27-08-2017, Litera g) din Articolul 20 , Capitolul III a fost modificată de Punctul 3, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... h) asocierea în scopul înființării organizațiilor de management al destinației. (la 27-08-2017, Articolul 20 din Capitolul III a fost completat de Punctul 4, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... -------------Art. 20 a fost modificat de pct. 1 al art. I din ORDONANȚA DE URGENȚĂ nr. 123 din 1 octombrie 2008, publicată în MONITORUL OFICIAL nr. 684 din 7 octombrie 2008. + Articolul 21Pentru îndeplinirea atribuțiilor prevăzute la art. 20, consiliile locale, consiliile județene și, respectiv, Consiliul General al Municipiului București pot crea servicii de specialitate, potrivit legii.-------------Art. 21 a fost modificat de pct. 2 al art. I din ORDONANȚA DE URGENȚĂ nr. 123 din 1 octombrie 2008, publicată în MONITORUL OFICIAL nr. 684 din 7 octombrie 2008. + Capitolul IV Organizarea activității de turism + Articolul 22(1) Autoritatea Națională pentru Turism*) elaborează Strategia de dezvoltare a turismului pe termen mediu și lung, Programul multianual de marketing și promovare turistică și Programul multianual de dezvoltare a destinațiilor, formelor și produselor turistice.(2) Strategia și programele prevăzute la alin. (1) se finanțează din bugetul de stat, prin bugetul Autorității Naționale pentru Turism*), și se aprobă prin hotărâre a Guvernului.------------Art. 22 a fost modificat de art. III din ORDONANȚA DE URGENȚĂ nr. 121 din 22 decembrie 2011, publicată în MONITORUL OFICIAL nr. 931 din 29 decembrie 2011. + Articolul 23Acțiunile cu caracter turistic, inițiate la nivel teritorial de către autoritățile administrației publice locale, trebuie să se înscrie în Strategia de dezvoltare a turismului pe termen mediu și lung și să respecte reglementările specifice pentru toate formele de turism practicate în România. + Articolul 24Agenții economici din turism sunt obligați să folosească pentru servicii care presupun răspunderi privind protecția turismului numai personal specializat, potrivit normelor elaborate de Autoritatea Națională pentru Turism*). + Articolul 25Profesiunile specifice activităților de turism sunt cele cuprinse în clasificarea ocupațiilor din România și, respectiv, în nomenclatorul de calificare pentru meseriile și funcțiile din activitățile hoteliere și de turism din România. + Articolul 26Pregătirea profesională din domeniul activităților de turism se realizează în unitățile de învățământ de stat sau private autorizate de Ministerul Educației, Cercetării, Tineretului și Sportului**) și cu avizul Autorității Naționale pentru Turism*).------------Art. 26 a fost modificat de pct. 5 al art. I din LEGEA nr. 755 din 27 decembrie 2001, publicată în MONITORUL OFICIAL nr. 7 din 9 ianuarie 2002. + Articolul 27(1) Conducerea operativă a unei agenții de turism sau a unei structuri de primire turistice trebuie să fie asigurată de o persoană fizică care deține brevet de turism în domeniu sau certificat de absolvire a unui curs de formare managerială în domeniu, organizat de un furnizor de formare profesională autorizat, sau diplomă de licență/masterat/doctorat privind absolvirea cursurilor universitare/postuniversitare în domeniul turismului.------------Alin. (1) al art. 27 a fost modificat de pct. 4 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010.(2) Capacitatea unei agenții de turism de a efectua servicii de calitate și în condiții de siguranța pentru turiști se atesta prin licența de turism.(3) Condițiile de acordare a licenței și brevetului de turism se aproba prin hotărâre a Guvernului, la propunerea Autorității Naționale pentru Turism*). + Articolul 28În scopul protecției turiștilor, oferirea, comercializarea, vânzarea serviciilor și a pachetelor de servicii turistice, precum și crearea de produse turistice pe teritoriul României pot fi realizate numai de către agenții economici din turism autorizați de Autoritatea Națională pentru Turism*), posesori de licențe în turism sau de certificat de clasificare, după caz. + Articolul 29Agenții economici cu activitate de turism au următoarele drepturi:a) să presteze și să comercializeze servicii turistice, în condițiile legii; ... b) să primească asistență de specialitate și informații generale privind strategia și programele de dezvoltare a turismului din partea Autorității Naționale pentru Turism*) și a instituțiilor din subordinea sa; ... c) să fie incluși, la cerere, în programele de pregătire profesională inițiate de Autoritatea Națională pentru Turism*); ... d) să participe la acțiunile de promovare, naționale și internaționale, și să fie incluși în cataloage, ghiduri și alte mijloace de lansare a ofertei naționale de servicii turistice; ... e) să beneficieze de facilități acordate de stat și de alte organisme și organizații, conform prevederilor legale, în scopul stimulării activității de turism; ... f) să obțină certificatul de clasificare pentru fiecare unitate proprie în care prestează servicii turistice, corespunzător criteriilor îndeplinite de unitatea respectiva; ... g) să obțină reclasificarea unităților proprii, ca urmare a îmbunătățirilor aduse nivelului de dotare și calității serviciilor. ... + Articolul 30Agenții economici din turism au următoarele obligații:a) să realizeze servicii turistice la nivelul și în limitele prevederilor licenței de turism, prin care au fost stabiliți ca prestatori sau comercializatori de servicii turistice, și să constituie integral garanția financiară prevăzută de dispozițiile legale în vigoare; ... b) să presteze serviciile turistice la nivelul categoriei unității respective, potrivit certificatului de clasificare; ... c) să funcționeze numai cu structuri de primire turistica clasificate; ... d) să funcționeze cu personal pregătit în conformitate cu normele metodologice aprobate prin ordin al președintelui Autorității Naționale pentru Turism;------------Litera d) a art. 30 a fost modificată de pct. 3 al art. unic din LEGEA nr. 282 din 31 octombrie 2013, publicată în MONITORUL OFICIAL nr. 677 din 4 noiembrie 2013, care modifică pct. 5 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. ... e) să afișeze, într-o forma vizibilă și clara, lista serviciilor și tarifelor practicate; ... f) să informeze turiștii corect și adecvat cu privire la serviciile turistice pe care le prestează; ... g) să asigure protecția turiștilor care utilizează structurile sale de primire turistice; ... h) să protejeze turistul care beneficiază de servicii tip excursii, pe perioada programului turistic, conform normelor pentru ghizii de turism; ... i) să protejeze bunurile turiștilor împotriva deteriorării sau furtului și să asigure despăgubirea acestora în cazul apariției unor prejudicii, conform legii; ... j) să realizeze, potrivit prezentei ordonanțe, exploatarea patrimoniului turistic, asigurând totodată protecția și conservarea acestuia și a mediului înconjurător; ... k) să transmită datele statistice, conform Sistemului informațional pentru turism și reglementărilor Comisiei Naționale pentru Statistica; ... l) să realizeze publicitatea proprie cu obiectivitate și respect față de resursele turistice, în scopul protejării calității produsului turistic românesc. ... + Articolul 31(1) Structurile de primire turistica sunt clasificate pe baza normelor elaborate de Autoritatea Națională pentru Turism*) și aprobate prin hotărâre a Guvernului.(2) Structurile de primire clasificate pentru activitatea de turism nu pot fi folosite pentru alte destinații. Modificarea destinației, parțial sau integral, se poate face numai după confirmarea operării acesteia de către organul care a eliberat certificatul de clasificare. + Articolul 32În vederea corelării, stocării și difuzării informațiilor privind piața turistica și a evaluării activității turistice, va funcționa la nivel național Sistemul informațional pentru turism, care va cuprinde datele și indicatorii stabiliți de Autoritatea Națională pentru Turism*) și Institutul Național de Statistică**). + Articolul 33(1) Consiliile județene pe a căror raza administrativ-teritorială se afla trasee turistice montane și/sau pârtii de schi organizează, până la data de 30 septembrie 2003, servicii publice județene "Salvamont" care coordonează activitatea de prevenire a accidentelor montane și de salvare în munți a persoanelor accidentate și supraveghează activitatea de amenajare, întreținere și reabilitare a traseelor montane din județ.(2) Consiliile locale pe a căror raza administrativ-teritorială exista pârtii de schi organizează, până la data de 30 septembrie 2003, servicii publice locale "Salvamont".(3) Abrogat.--------------Alin. (3) al art. 33 a fost abrogat de lit. a) a art. 10 din ORDONANȚA DE URGENȚĂ nr. 19 din 22 februarie 2006, publicată în MONITORUL OFICIAL nr. 220 din 10 martie 2006.(4) Consiliile locale și agenții economici care au în administrare ștranduri sau plaje, altele decât cele de litoral, au obligația să înființeze, până la data de 30 iunie 2003, servicii publice locale de salvare sau posturi de salvare, după caz, precum și posturi de prim ajutor medical.(5) Finanțarea serviciilor publice județene și locale "Salvamont" se asigura din bugetele locale ale județelor, respectiv ale municipiilor, ale orașelor sau comunelor, după caz.(6) Finanțarea serviciilor publice "Salvamar", a posturilor de salvare și a posturilor de prim ajutor medical, precum și a serviciilor publice locale de salvare se asigură din bugetul propriu de către administrator, respectiv Compania Națională "Apele Române" - S.A., consiliile locale sau agenții economici, după caz.(7) Prin hotărâri ale Guvernului, la propunerea Autorității Naționale pentru Turism*), se aproba normele privind prevenirea accidentelor montane și organizarea activității de salvare în munți, precum și cele privind organizarea posturilor de salvare și a posturilor de prim ajutor pe plaje și în ștranduri.(8) Prin hotărâre a Guvernului, la propunerea Autorității Naționale pentru Turism, se aprobă normele metodologice privind crearea, amenajarea și omologarea traseelor de cicloturism, a traseelor pentru turism pedestru, precum și a altor tipuri de trasee turistice, altele decât cele prevăzute la art. 13.----------Alin. (8) al art. 33 a fost introdus de pct. 2 al art. unic din LEGEA nr. 93 din 23 aprilie 2015 publicată în MONITORUL OFICIAL nr. 281 din 27 aprilie 2015, care completează ORDONANȚA DE URGENȚĂ nr. 84 din 12 decembrie 2014 publicată în MONITORUL OFICIAL nr. 923 din 18 decembrie 2014.----------Art. 33 a fost modificat de articolul unic LEGEA nr. 229 din 23 mai 2003, publicată în MONITORUL OFICIAL nr. 365 din 29 mai 2003, care modifică articolul unic din ORDONANȚA nr. 5 din 16 ianuarie 2003, publicată în MONITORUL OFICIAL nr. 54 din 30 ianuarie 2003. + Articolul 34În zone, stațiuni și pe trasee turistice camparea turiștilor este permisă numai în structuri de campare, dotate conform normelor aprobate de Autoritatea Națională pentru Turism*), sau, în zona montană, în perimetre amenajate în acest scop. + Articolul 35(1) În domeniul turismului pot fi create asociații și organizații fără scop lucrativ sau patrimonial, cu caracter profesional, științific, cultural, religios sau social, care au rol activ în activitățile desfășurate de către Autoritatea Națională pentru Turism*).(2) Asociațiile și organizațiile prevăzute la alin. (1) pot fi autorizate de Autoritatea Națională pentru Turism*) să presteze servicii turistice pentru membrii lor, exclusiv prin mijloace proprii.(3) Asociațiile și organizațiile prevăzute la alin. (1) dobândesc personalitate juridică, în condițiile legii, cu avizul Autorității Naționale pentru Turism*). + Capitolul V Mijloace financiare și sprijinul statului + Articolul 36Statul sprijină activitatea de turism prin politici și mecanisme economico-financiare și acțiuni pentru amenajarea și protecția patrimoniului turistic. + Articolul 37În scopul protejării activității de turism și al creării bazei de dezvoltare turistică, înstrăinarea structurilor de primire din cadrul stațiunilor turistice se poate face cu obligarea noului proprietar la menținerea obiectului de activitate și a funcțiunii structurii de primire turistică. + Articolul 38Zonele și stațiunile turistice beneficiază de priorități pentru:– realizarea infrastructurii generale necesare dezvoltării turismului; ... – acordarea de asistență tehnica de specialitate de către Autoritatea Națională pentru Turism*) pentru dezvoltarea funcției turistice și promovarea produsului turistic propriu; ... – ameliorarea și protecția mediului înconjurător prin măsuri și programe speciale, care vizează asigurarea și încurajarea dezvoltării funcției turistice, elaborate de Autoritatea Națională pentru Turism*) în colaborare cu autoritățile administrației publice locale și cu alte organisme interesate. ... + Articolul 39(1) Statul sprijină și încurajează libera inițiativă în domeniul promovării și dezvoltării activității de turism și, îndeosebi, în stimularea și atragerea turiștilor străini în România, precum și în dezvoltarea activității stațiunilor turistice, prin:a) adoptarea unor reglementări specifice privind aplicarea asigurării sociale de sănătate în domeniul trimiterilor medicale în stațiunile turistice balneare; ... b) organizarea de acțiuni de promovare turistică atât pe plan intern, cât și pe plan extern prin birourile de promovare turistică din străinătate și atașații de turism; (la 27-08-2017, Litera b) din Alineatul (1) , Articolul 39 , Capitolul V a fost modificată de Punctul 5, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) ... c) concesionarea, în condițiile legii, a unor terenuri care fac parte din domeniul public sau privat al statului ori al unităților administrativ-teritoriale, pentru construirea de structuri de primire turistică în zonele stabilite ca priorități prin Programul anual de dezvoltare a produselor turistice; ... d) susținerea financiară a autorităților administrației publice locale, în completarea surselor proprii ale acestora, pentru finanțarea documentațiilor tehnice, respectiv studii de fezabilitate, proiecte tehnice, alte studii de specialitate, precum și a lucrărilor de execuție aferente programelor și obiectivelor de investiții în turism. ... (2) Sumele necesare realizării documentațiilor și lucrărilor de execuție a obiectivelor de investiții în turism aflate în proprietatea sau în administrarea autorităților administrației publice locale se asigură din fonduri externe nerambursabile, de la bugetul de stat și din bugetele locale, prin bugetul unităților administrativ-teritoriale. Sumele de la bugetul de stat pentru finanțarea programelor de turism ai căror beneficiari sunt autoritățile administrației publice locale se alocă prin transferuri de la bugetul Autorității Naționale pentru Turism*) către bugetele locale, în limita fondurilor alocate anual cu această destinație.-------------Alin. (2) al art. 39 a fost modificat de articolul unic din LEGEA nr. 254 din 30 iunie 2009, publicată în MONITORUL OFICIAL nr. 462 din 3 iulie 2009, care modifică pct. 3 al art. I din ORDONANȚA DE URGENȚĂ nr. 123 din 1 octombrie 2008, publicată în MONITORUL OFICIAL nr. 684 din 7 octombrie 2008.(3) Proiectele de investiții în turism și sursele de finanțare a documentațiilor tehnice și a lucrărilor de execuție a programelor și obiectivelor de investiții în turism ai căror beneficiari sunt autoritățile administrației publice locale se aprobă prin hotărâre a Guvernului, la propunerea Autorității Naționale pentru Turism*).-------------Alin. (3) al art. 39 a fost modificat de articolul unic din LEGEA nr. 254 din 30 iunie 2009, publicată în MONITORUL OFICIAL nr. 462 din 3 iulie 2009, care modifică pct. 3 al art. I din ORDONANȚA DE URGENȚĂ nr. 123 din 1 octombrie 2008, publicată în MONITORUL OFICIAL nr. 684 din 7 octombrie 2008.-------------Art. 39 a fost modificat de pct. 3 al art. I din ORDONANȚA DE URGENȚĂ nr. 123 din 1 octombrie 2008, publicată în MONITORUL OFICIAL nr. 684 din 7 octombrie 2008. + Articolul 39^1(1) În vederea asigurării reprezentării României atât în țările membre ale Uniunii Europene, cât și în țările terțe, în domeniul politicii turismului și promovării produselor și serviciilor turistice, precum și a formelor de turism autohtone, conform prevederilor art. 39 alin. (1) lit. b), în cadrul structurii de specialitate din Ministerul Turismului se înființează funcția de atașat de turism.(2) Posturile aferente funcțiilor de atașat de turism pot fi ocupate, prin concurs sau examen, potrivit legii, de angajați ai Ministerului Turismului, ai instituțiilor subordonate acestuia și de personalul detașat în minister.(3) Criteriile de selecție și modalitatea de organizare a concursului se aprobă prin ordin comun al ministrului turismului și al ministrului afacerilor externe, care va include și prevederi cu privire la locul de desfășurare a activității atașatului de turism.(4) Stabilirea țărilor și a perioadei în care se efectuează misiunile de reprezentare prevăzute la alin. (1) se face prin ordin al ministrului turismului, cu avizul Ministerului Afacerilor Externe.(5) Pe perioada exercitării funcției de atașat de turism, persoanelor care ocupă această funcție li se suspendă de drept raportul de serviciu/contractul individual de muncă, în condițiile legii, fiindu-le aplicabile dispozițiile legale în vigoare privind personalul trimis în misiune permanentă în străinătate.(6) Sumele necesare pentru plata cheltuielilor ocazionate de trimiterea în misiune în străinătate a personalului prevăzut la alin. (1) se asigură din bugetul aprobat Ministerului Turismului, în conformitate cu prevederile legale privind drepturile în valută și în lei ale personalului trimis în misiune permanentă în străinătate.(7) Personalul prevăzut la alin. (1) este supus autorității șefului misiunii diplomatice din care face parte și acționează sub îndrumarea acestuia pentru îndeplinirea atribuțiilor aferente domeniilor specifice de activitate stabilite de autoritatea trimițătoare. (8) Drepturile salariale pentru funcția de atașat de turism clasa I se stabilesc prin asimilare cu drepturile salariale pentru funcția de consilier diplomatic clasa I din cadrul Ministerului Afacerilor Externe.(9) Drepturile salariale pentru funcția de atașat de turism clasa II se stabilesc prin asimilare cu drepturile salariale pentru funcția de consilier diplomatic clasa II din cadrul Ministerului Afacerilor Externe. (la 27-08-2017, Capitolul V a fost completat de Punctul 6, ARTICOL UNIC din ORDONANȚA nr. 15 din 23 august 2017, publicată în MONITORUL OFICIAL nr. 689 din 24 august 2017 ) + Capitolul VI Răspunderi și sancțiuni + Articolul 40Abrogat.------------Art. 40 a fost abrogat de pct. 6 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. + Articolul 41Abrogat.------------Art. 41 a fost abrogat de pct. 6 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. + Articolul 42Abrogat.------------Art. 42 a fost abrogat de pct. 6 al art. I din ORDONANȚA DE URGENȚĂ nr. 25 din 24 martie 2010, publicată în MONITORUL OFICIAL nr. 211 din 2 aprilie 2010. + Capitolul VII Dispoziții finale + Articolul 43(1) Prezenta ordonanța intră în vigoare după 90 de zile de la publicarea în Monitorul Oficial al României, Partea I.------------Alin. (1) al art. 43 a fost modificat de pct. 7 al art. I din LEGEA nr. 755 din 27 decembrie 2001, publicată în MONITORUL OFICIAL nr. 7 din 9 ianuarie 2002.(2) În termenul prevăzut la alin. (1) Autoritatea Națională pentru Turism*) va elabora norme metodologice pentru aplicarea prezentei ordonanțe, care se vor publica în Monitorul Oficial al României și vor intra în vigoare o data cu ordonanța. + Articolul 44La data intrării în vigoare a prezentei ordonanțe orice dispoziții contrare se abrogă.
Vlad Roșca------

References: Articolul 1
 Articolul 2
 Articolul 2
 Articolul 2
 Articolul 2
 Articolul 2
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 10
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 20
 Articolul 20
 Articolul 21
 Articolul 22
 Articolul 23
 Articolul 24
 Articolul 25
 Articolul 26
 Articolul 27
 Articolul 28
 Articolul 29
 Articolul 30
 Articolul 31
 Articolul 32
 Articolul 33
 Articolul 34
 Articolul 35
 Articolul 36
 Articolul 37
 Articolul 38
 Articolul 39
 Articolul 39
 Articolul 39
 Articolul 40
 Articolul 41
 Articolul 42
 Articolul 43
 Articolul 44